cyanic-selkie/wikianc huggingface dataset:
দামেস্ক অবরোধ (৬৩৪)
পরবর্তী অবস্থা
গ্রীক বংশোদ্ভূত ব্যক্তি জোনাহ, যে খালিদকে পূর্ব গেট দিয়ে শহরে ঢোকার রাস্তা দেখিয়ে দিয়েছিল, সে খালিদকে এন্টিওক যাওয়ার সংক্ষিপ্ত পথ দেখিয়ে দেয়। খালিদ একটি অশ্বারোহী দলের নেতৃত্বে দেন ও এন্টিওকের কাছে সমুদ্রতীরে তারা দামেস্ক ত্যাগ করা একটি দল আটক করেন। তিন দিনের সন্ধি পার হয়ে গিয়েছিল; খালিদের অশ্বারোহীরা প্রচন্ড বৃষ্টির মধ্যে তাদের আক্রমণ করে। জনশ্রুতি অনুযায়ী পরবর্তী একটি যুদ্ধে খালিদ থমাস ও হারবিস দুজনকেই দ্বন্দ্বযুদ্ধে পরাজিত করেন। এটি মারজুদ্দিবাজের যুদ্ধ বলে পরিচিত। মুসলিমরা যুদ্ধলব্ধ সম্পদ হিসেবে বেশ বড় সংখ্যক ব্রোকেড লাভ করে। থমাসের স্ত্রী, হেরাক্লিয়াসের মেয়ে এই যুদ্ধে বন্দী হন। তৎকালীন দলিল অনুযায়ী, গ্রীক ব্যক্তি জোনাহ, যে খালিদকে এন্টিওকের পথ দেখিয়ে দিয়েছিল সে তার বাগদত্তাকে ফিরে পায়, কিন্তু ঐ মেয়ে আত্মহত্যা করে। খালিদ জোনাহকে হেরাক্লিয়াসের মেয়েকে বিয়ে করার প্রস্তাব দেন। কিন্তু সে তাতে অস্বীকৃতি জানায়। খালিদ তাকে তার পিতার কাছে ফেরত পাঠান। দুই বছর পর ইয়ারমুকের যুদ্ধে জোনাহ নিহত হয়।
আবু বকর মদীনায় মৃত্যুবরণ করে। তিনি উমরকে তার উত্তরসুরি মনোনীত করেন। উমর খালিদকে মুসলিম সেনাবাহিনীর কমান্ডারের পদ থেকে খালিদকে অপসারণ করেন ও আবু উবাইদাহকে এই পদে নিয়োগ দেন। সে বছর ইয়ারমুকের যুদ্ধের পর রাশিদুন খিলাফত সমগ্র লেভান্ট জয় করে নেয়। ৬৩৯ সাল নাগাদ বাইজেন্টাইনরা আর্মেনিয়া ও মেসোপটেমিয়ার দখল বঞ্চিত হয়। সম্রাট হেরাক্লিয়াস মিশর ও আনাতোলিয়ায় প্রতিরক্ষা মজবুত করেন। বাইজেন্টাইন দুর্গ ত্যাগ করে কায়সারিয়ার পশ্চিমে তিনি বাফার-জোন প্রতিষ্ঠা করেন। মুসলিমরা আনাতোলিয়া আক্রমণ করেনি। ৬৪২ সাল নাগাদ বাইজেন্টাইনরা মিশর ও ত্রিপলিতানিয়া হারায়।
thumb|right|250px|alt=Image of Damascus treasury in Umayyad Mosque, Damascus.|দামেস্কের উমাইয়া মসজিদে দামেস্কের কোষাগারের গম্বুজ।
আরবদের দামেস্ক শাসনের সময় শহরের অধিকাংশ অধিবাসী ইস্টার্ন অর্থোডক্স ও মনোফিসিট খ্রিষ্টান ছিল। সেসাথে মক্কা, মদীনা ও সিরিয়ান মরুভূমির বর্ধিষ্ণু আরব মুসলিমরাও ছিল।
ইসলামিক সিরিয়ার রাজধানী হিসেবে দামেস্ককে নির্বাচিত করা হয়। শহর অধিকার করা মুসলিম সেনাপতিদের অন্যতম ইয়াজিদ বিন আবু সুফিয়ান এর প্রথম মুসলিম গভর্নর ছিলেন। ৬৪০ সালে তিনি প্লেগে আক্রান্ত হয়ে মৃত্যুবরণ করেন, তার ভাই প্রথম মুয়াবিয়া তার উত্তরসুরি হন। ৬৬১ সালে সর্বশেষ রাশিদুন খলিফা আলীর মৃত্যুর পর মুয়াবিয়া খলিফা হন ও উমাইয়া রাজবংশের সূচনা করেন।
পরবর্তীতে দামেস্ক উমাইয়া খিলাফতের রাজধানী হয় এবং উমাইয়া খিলাফতের বাড়তি আয় দামেস্কের কোষাগারে পাঠানো হত। আরবি রাষ্ট্রীয় ভাষা হিসেবে প্রতিষ্ঠিত হয়। প্রশাসনিক ক্ষেত্রে শহরের আরব সংখ্যালঘুরা গ্রীকভাষী খ্রিষ্টানদের থেকে বেশি সুবিধা লাভ করে।
উমাইয়াদের অধীনে দামেস্কের ব্যবসা ও অর্থনীতির সমৃদ্ধি ঘটে। ৭৫০ সালে আব্বাসীয়দের হাতে পতনের আগ পর্যন্ত এটি বিশ্বের অন্যতম ঐশ্বর্যশালী শহর ছিল। ইরাকে জাবের যুদ্ধে আব্বাসীয়রা উমাইয়াদের পরাজিত করার পর ৭৫০ এর ২৫ আগস্ট আব্বাসীয়রা সহজে দামেস্ক দখল করে নেয়। আব্বাসীয়দের উত্থানের পর দামেস্কের জৌলুসে ভাটা পড়ে এবং নতুন মুসলিম রাজধানী বাগদাদের অধীনস্থ হয়ে পড়ে।
উচ্চ প্রযুক্তি
উচ্চ প্রযুক্তি বলতে সাধারণ অর্থে একেবারে সাম্প্রতিক সময়ে উদ্ভাবিত অগ্রসর প্রযুক্তিকে বোঝায়। ইংরেজি পরিভাষাতে এগুলিকে হাই টেক (High tech, যা "হাই টেকনোলজি" "High technology" পরিভাষার সংক্ষিপ্ত রূপ) বলা হয়; অনেক সময় এগুলিকে "ফ্রন্টিয়ার টেকনোলজি" বা "ফ্রন্টিয়ার টেক" (frontier technology বা frontier tech, অর্থাৎ "সীমান্তবর্তী প্রযুক্তি") নামেও ডাকা হয়। বিংশ শতাব্দীর দ্বিতীয়ার্ধের শুরুতে ১৯৫০-এর দশকে সম্ভবত মার্কিন যুক্তরাষ্ট্রের দ্য নিউ ইয়র্ক টাইমস পত্রিকার একটি নিবন্ধে প্রথম ইংরেজি ভাষায় "হাই টেকনোলজি" শব্দগুচ্ছটি মুদ্রিত হয়। নিবন্ধটিতে পশ্চিম ইউরোপে পারমাণবিক শক্তির ব্যবহার সম্পর্কে আলোচনা করতে গিয়ে শব্দগুচ্ছটি প্রয়োগ করা হয়। ১৯৬৯ সালে অর্থ-সংক্রান্ত একটি নিবন্ধে রবার্ট মেটস শব্দগুচ্ছটিকে ব্যবহার করেন: "Arthur H. Collins of Collins Radio controls a score of high technology patents in variety of fields." ১৯৭১ সালে তিনি আবারও সংক্ষিপ্ত "হাই টেক" শব্দগুচ্ছটি ব্যবহার করেন।
আন্তর্জাতিক কৃতিস্বত্ব শ্রেণীবিভাজন ব্যবস্থা (International patent classification) অনুযায়ী নিম্নলিখিত প্রযুক্তি ক্ষেত্রগুলিকে উচ্চ প্রযুক্তি হিসেবে গণ্য করা হয় :
এছাড়া অস্ত্র প্রযুক্তি, রাসায়নিক প্রযুক্তি (জীবাণুনাশক, তেজস্ক্রিয় পদার্থ), বৈদ্যুতিক প্রযুক্তি, বৈজ্ঞানিক সরঞ্জাম প্রযুক্তি, ইলেকট্রনিক প্রযুক্তি, ঔষধনির্মাণ প্রযুক্তি, আলোকীয় প্রযুক্তি, রোবটীয় প্রযুক্তি ও মহাকাশযান নির্মাণ প্রযুক্তিকেও উচ্চ প্রযুক্তি হিসেবে গণ্য করা হয়।
বিকিনি
আধুনিক বিকিনির আবিষ্কার হয় ১৯৪৬ সালে, এবং আবিস্কারক ছিলেন ফরাসী অটোমোবাইল ইঞ্জিনিয়ার লুই রিয়ার্ড। একই বছরের জুলাইয়ে, প্রশান্ত মহাসাগরের দ্বীপ বিকিনি অ্যাটলে অনুষ্ঠিত মার্কিন যুক্তরাষ্ট্রের পারমাণবিক পরীক্ষা অপারেশ ক্রসরোডসের নামানুসারে তিনি তার সদ্য আবিস্কৃত পোশাকের নাম রাখেন বিকিনি। এই নামটি রাখার কারণ সম্ভবত পোশাকটির কারণে জনমানুষের মধ্যে বিদ্যমান উত্তেজনার বিস্ফোরণ, যা অনেকটা পারমাণবিক বিস্ফোরণের মতোই ব্যাপক ছিলো।
১৯৪৯ সালে প্রকাশিত লস অ্যাঞ্জেলস টাইমস-এর এক প্রতিবেদনে ১৯৪৮ সালে মিস আমেরিকা নির্বাচিত হওয়া বেবে শপের উদ্ধৃতি হিয়ে বলা হয়েছে: “বাথিং বিউটি কুইন—সোনালি চুলের অধিকারিনী হপকিন্স, মিনেসোটার ১৮ বছর বয়সী বেবে শপ, প্যারিসে এক আনন্দোচ্ছাসপূর্ণ অভ্যর্থনা পান, কিন্তু ফরাসি সাঁতারের পোশাকের ব্যাপারে তাঁর মনোভাব তিনি পরিবর্তন করেননি। বেবে তাঁর ফরাসি সাক্ষাৎকার গ্রহণকারীকে বলেন, ‘আমি বিকিনিকে আমেরিকান মেয়েদের জন্য উপযোগী মনে করি না, ফরাসি নারীরা চাইলে বিকিনি পরতে পারে, কিন্তু আমি এখনো আমেরিকান মেয়েদের ক্ষেত্রে বিকিনি ব্যবহার গ্রহণযোগ্য মনে করি না।’”
বিকিনি সম্ভবত বিশ্বজুড়েই সবচেয়ে জনপ্রিয় মেয়েদের বিচওয়্যার। ফরাসি ফ্যাশন ডিজাইনার ওলিভিয়ের স্যালিয়ার্ডের মতে, “নারীর শক্তি, ফ্যাশনের নয়”। তিনি এটিকে ব্যখ্যা করেন এভাবে—“নারী স্বাধীনতা সবসময়ই নারীর সাঁতারের পোশাকের সাথে সংশ্লিষ্ট।” ভোক্তা ও খুচরা বিক্রি সংক্রান্ত তথ্য সরবরাহকারী প্রতিষ্ঠান এনপিডি গ্রুপের ভাষ্য অনুযায়ী, ২০০০-এর দশকের মাঝামাঝি শুধু যুক্তরাষ্ট্রেই বিকিনি শিল্পে মোট ব্যবসা হয়েছে প্রায় ৮১.১ কোটি মার্কিন ডলার। এছাড়া বিকিনি, বিকিনি ওয়াক্সিং ও স্যান ট্যানিং শিল্পেও বৈপ্লবিক পরিবর্তন এনেছে।
ইতিহাস
thumb|180px|‘বিকিনি মেয়েরা’—মোজাইকের মধ্যে বিকিনি পরিহিত ব্যায়াম বা খেলাধূলারত মেয়েদের দেখা যাচ্ছে। ইতালির সিসিলির ভিলা রোমানা দেল কাসালের, চতুর্থ শতকের প্রথমভাগের চিত্র thumb|180px|রোমান ব্রিটেন সময়কার চামড়ার তৈরি থং বিকিনি বিকিনির ইতিহাস অত্যন্ত পরিবর্তনশীল একটি ইতিহাস। বিকিনি থাকার সবচেয়ে প্রাচীন প্রমাণটি পাওয়া যায় তাম্র যুগে। সেসময়ের দক্ষিণ আনাতোলিয়ার এক অংশে ক্যাটালাহোইউক নামক এক দেবীর পেছনে দুইপাশে দুইটি চিতা উপবিষ্ট ছিলো যাদের পরনের পোশাক ছিলো বর্তমান কালের বিকিনির সাথে সাদৃশ্যপূর্ণ। এছাড়া খ্রিস্টপূর্ব ১৪০০ বছর পূর্বের কিছু গ্রিক চিত্রকর্মে অ্যাথলেটিক কাজকর্মে মেয়েদের দুই প্রস্থ বিশিষ্ট পোশাক পরিধান করতে দেখা গেছে। প্রাচীন গ্রিসের কর্মজীবি মহিলারা ম্যাসটোডেটন বা অ্যাপোডেসমস  নামক বুকে ফিতা সদৃশ কাপড় পরিধান করতেন, যাকে মধ্যযুগের অন্তর্বাস হিসেবে ধরা হয়। যখন প্রাচীন গ্রিসের পুরুষের পেরিজোমা  (একপ্রকার মোটা প্রান্তভাগ বিশিষ্ট ব্রিফ) পরিধান করা ছেড়ে দেয়, তখন মহিলা কসরৎবাজরা এটি পরা শুরু করে। খ্রিস্টপূর্ব ২৮৬-৩০৫ অব্দে সিসিলির ভিলা রোমানা দেল কাসালের মেঝের মোজাইকের চিত্রকর্মে বিকিনি পরিহিতা মেয়েদের ছবি দেখা যায়। এরকম দশটি বিকিনি পরিহিতার একটি ছবির নাম ছিলো ‘বিকিনি মেয়েরা’। এই মোজাইকের মডেলটি এখন পর্যন্ত সবচেয়ে বেশিবার নকলকৃত মোজাইকের মডেল, যার রঙিন টাইলের প্রায় ৩.৭ কোটি। প্রত্নতত্ত্ববিদরা পম্পেইয়ে রোমান দেবী ভেনাসের বিকিনি পরিহিত থাকার প্রমাণ খুঁজে পেয়েছেন। ভেনাসের একটি মূর্তিতে এই প্রমাণ পাওয়া যায়।
বিকিনির প্রকারভেদ
thumb|180px|ট্যানকিনি thumb|180px|স্ট্রিং বিকিনি বিকিনি অনেক ধরনের হতে পারে। এর মধ্যে কয়েক ধরনের বিকিনি খুবই স্টাইলিশ। প্রচলিত বিকিনি হচ্ছে দুই প্রস্থ কাপড় যা নিম্নাঙ্গের উরুসন্ধি ও নিতম্ব, এবং উর্দ্ধ অংশে স্তনকে ঢেকে রাখে। কয়েক ধরনের বিকিনি শরীরের উর্দ্ধাঙ্গের একটি বড় অংশকে ঢেকে রাখে, যেখানে বেশিরভাগ ক্ষেত্রে স্তনের অংশটুকুই শুধুমাত্র ঢেকে রাখা হয়। এছাড়া উর্দ্ধাঙ্গ অনাবৃত থাকে যেগুলোতে, সেগুলোও বিকিনি হিসেবে ধরা হয়, যদিও আক্ষরিক অর্থে এগুলো দুই প্রস্থ বিশিষ্ট সাঁতারের পোশাক নয়। বিভিন্ন ডিজাইনের ভিন্নতার কারণে অনেক ধরনের সংকরণকৃত পোশাকও বিকিনি নামে পরিচিত হয়। যেমন: মনোকিনি, যার উদ্ধাংশ অনুপস্থিত, সি-কিনি  অর্থাৎ স্বচ্ছ বা অর্ধস্বচ্ছ কাপড়ের তৈরি বিকিনি, ট্যানকিনি , যা ট্যাঙ্ক টপ-এর সাথে বিকিনি সদৃশ নিম্বভাগ মিলিয়ে তৈরি, ক্যামকিনি  যা মূলত ক্যামিসোলের সাথে বিকিনির নিম্বাংশের একীকরণ, এবং হাইকিনি। শুরু থেকেই বিভিন্ন শতকের বিকিনির ফ্যাশন এখনো বিভিন্ন ক্ষেত্রে প্রচলিত রয়েছে, এবং সেই সাথে একুশ শতকের নতুন ফ্যাশনের আবির্ভাবও ঘটেছে। যদিও ১৯১০ সালে একজন গোসলের পোশাক  পরিহিতার সাথে বর্তমানের বিকিনি পরিহিত একজন নারীকে কল্পনা করা বা মিল খোঁজাটা খুব কষ্টকর কিছু নয়।
বিকিনির উর্দ্ধাংশে বিভিন্ন প্রকার ও বৈচিত্রের স্টাইল ও কাটের প্রচলন রয়েছে। উদাহরণস্বরূপ, ফিতা স্টাইলের গলা, যা উর্দ্ধাঙ্গকে আরেকটু বেশি ঢেকে রাখে ও সাপোর্ট প্রদান করে। আবার রয়েছে ফিতাবিহীন উর্দ্ধাংশ বা ফরাসি ধরনের ব্যান্দু, যা অনেকটা টিউব টপের মতো। এছাড়া রয়েছে ত্রিকোণাকার কাপড় দ্বারা ঢাকা উর্দ্ধাংশ, যা বড় স্তনকে উপর থেকে ঢেকে রাখে। আরো আছে, ব্রেসিয়ারের স্টাইল পুশ-আপ ব্রা’র মতো কাপযুক্ত টপস, এবং আরো অনেক ধরনের ত্রিকোণাকার কাপ, যা স্তনের আকৃতির সাথে মানিয়ে তাকে ধরে রাখে। বিকিনির নিম্নভাগ স্টাইল, কাট, এবং কতোটুকু অংশ ঢেকে রাখবে, তার ওপর নির্ভর করে বিভিন্ন প্রকার, এমন কী সম্পূর্ণ অন্তর্বাসের মতোও হতে পারে। যেমন, খুব শালীন নিম্বাংশের ক্ষেত্রে সচারচর ব্রিফস, শর্টস, বা স্কার্টের ন্যায় সামান্য ঝুলসহ ব্রিফস পরিধান করা হয়, এবং সম্পূর্ণ অবয়ব প্রকাশের ক্ষেত্রে ব্যবহৃত হয় থং বিকিনি। আটোসাটো স্টাইলের ক্ষেত্রে পার্শ্বভাগ থাকে চিকন, যেমন: ভি-কাট (সম্মুখভাগে), আবার আছে ফ্রেঞ্চ কাট (পার্শ্বীয়ভাগ তুলনামূলক মোটা ও দীর্ঘ), এবং আছে লো-কাট স্ট্রিং (দুই পাশে দড়ি দিয়ে বাঁধা) ধরনের নিম্নাংশ। ১৯৮৫ সালের এক নামকরা ফ্যাশন শোতে আবির্ভূত হয় ক্রপ টপ সদৃশ উর্দ্ধাংশ, যার নামকরণ হয় ক্রপড ট্যাঙ টপস। এটি ছিলো প্রচলিত শরীরের সাথে মিশে থাকা ব্যান্দুক্সের একটি নতুন সংস্করণ। মূলত বিকিনির সর্বাধিক প্রচলিত স্টাইল ও ধরনগুলোর মধ্যে আছে, মনোকিনি, ট্যানকিনি, স্ট্রিং বিকিনি, থং, স্লিংশট, মিনিমিনি, টিয়ারড্রপ, এবং মাইক্রোকিনি।
জ্যোতিষশাস্ত্র ও জ্যোতির্বিজ্ঞান
প্রাচীনকালে জ্যোতিষশাস্ত্র ও জ্যোতির্বিজ্ঞান অভিন্ন বলে বিবেচিত হত (astrologia, অ্যাস্ট্রোলজিয়া)। পাশ্চাত্য সপ্তদশ শতকীয় দর্শনে ("যুক্তির যুগ") বিজ্ঞানীদের দ্বারা জ্যোতিষশাস্ত্র প্রত্যাখ্যাত হলে দু’টি বিদ্যা ক্রমে পৃথক হয়ে যায়। মধ্যযুগের পরবর্তী পর্যায়ে জ্যোতির্বিজ্ঞানকে মনে করা হত সেই ভিত্তি যার উপর দাঁড়িয়ে জ্যোতিষবিদ্যার কাজ চলতে পারে।
বিকিনি
বিকিনি অন্তর্বাস
নারী-পুরুষ উভয়েরই পরিহিত বিকিনি ধরনের অন্তর্বাসগুলোই বিকিনি অন্তর্বাস নামে পরিচিত। আকৃতি ও প্রকৃতিতে অল্প কাপড় দ্বারা তৈরি, অনেকটা বিকিনি সদৃশ গোসলের পোশাকের মতো। মেয়েদের ক্ষেত্রে এটি আটোসাটো, স্বল্প কাপড় দ্বারা আবৃত এক ধরনের অন্তর্বাস, যা প্রচলিত অন্তর্বাস প্যান্টি বা নাইকারের তুলনায় পেটের মধ্যাংশের অনেক কম স্থান আবৃত করে রাখে। আর ছেলেদের ক্ষেত্রে এ ধরনের অন্তর্বাসগুলো হয় ছেলেদের ব্যবহৃত প্রচলিত ব্রিফসের থেকে বেশ খানিকটা ছোট।
জ্যোতিষশাস্ত্র ও জ্যোতির্বিজ্ঞান
অষ্টাদশ শতাব্দী থেকে দু’টি জ্যোতিষবিদ্যা ও জ্যোতির্বিজ্ঞান জ্ঞানের সম্পূর্ণ পৃথক দুই শাখা হিসেবে বিবেচিত হতে থাকে। জ্যোতির্বিজ্ঞান হল বিজ্ঞানের একটি শাখা এবং এই শাখার উপজীব্য বিষয় হল পৃথিবীর বায়ুমণ্ডলের বাইরে অবস্থিত বস্তু ও ঘটনাবলির পর্যালোচনা।  এটি একটি বহুপঠিত বিষয়। অন্যদিকে জ্যোতিষবিদ্যা, যার উপজীব্য বিষয় মহাজাগতিক বস্তুগুলির আপাত অবস্থানের ভিত্তিতে ভবিষ্যৎ ঘটনাবলির অগ্রকথন, তা ভবিষ্যৎ কথন বিদ্যার একটি শাখা ও একটি ছদ্মবিজ্ঞান। এই বিদ্যার কোনও বৈজ্ঞানিক প্রমাণ নেই।
সাধারণ বিবরণ
প্রাক্-আধুনিক যুগে অধিকাংশ সংস্কৃতিতে জ্যোতিষশাস্ত্র ও জ্যোতির্বিজ্ঞানের মধ্যে স্পষ্ট পার্থক্য করা হত না, বরং জ্ঞানের এই দুই শাখাকে এক গণ্য করা হত। জ্যোতিষের জন্য খ্যাত প্রাচীন ব্যাবিলনিয়ায় মহাজাগতিক ঘটনার পূর্বকথনকারী হিসেবে জ্যোতির্বিজ্ঞানী এবং সেগুলির ব্যাখ্যাদাতা জ্যোতিষীর পৃথক ভূমিকা ছিল না; একই ব্যক্তি দুই কাজ করতেন। এই সংযোগের অর্থ এই নয় যে সব সময়ই জ্যোতিষশাস্ত্র ও জ্যোতির্বিজ্ঞানকে এক ও অভিন্ন জ্ঞান করা হত। প্রাচীন গ্রিসে আনাক্সিমান্দার, জেনোফেনস, আনাক্সিমেনেস ও হেরাক্লিদেস প্রমুখ প্রাক্-সক্রেটিক চিন্তাবিদগণ গ্রহ ও নক্ষত্রের প্রকৃতি ও সারবস্তুর বিষয়গুলি অনুমান করেছিলেন। ইউদোজাস (প্লেটোর সমসাময়িক) প্রমুখ জ্যোতির্বিজ্ঞানী গ্রহীয় গতি ও চক্রগুলি পর্যবেক্ষণ করেছিলেন এবং একটি ভূকেন্দ্রিক বৈশ্বিক মডেল উপস্থাপনা করেছিলেন। এই মডেলটি গ্রহণ করেছিলেন অ্যারিস্টটল। এই মডেলটি অন্তত টলেমির সময়কাল অবধি স্থায়ী হয়েছিল। মঙ্গল গ্রহের পশ্চাদমুখী আবর্তনের বিষয়টি ব্যাখ্যা করার জন্য টলেমি এর সঙ্গে অধিচক্র যোগ করেন। (খ্রিস্টপূর্ব ২৫০ অব্দ নাগাদ সামোসের অ্যারিস্টারকাস একটি প্রত্ন-সূর্যকেন্দ্রিক তত্ত্ব উপস্থাপনা করেন। কিন্তু অ্যারিস্টটলের ভূকেন্দ্রিক মডেলটির জনপ্রিয়তা বজায় থাকায় প্রায় কোপারনিকাসের আগে পর্যন্ত দুই সহস্রাব্দব্যাপী অ্যারিস্টারকাসের তত্ত্বটির পুনর্মূল্যায়ন করা হয়নি।) প্লেটোনিক ধারায় দর্শনের অঙ্গ হিসেবে জ্যোতির্বিজ্ঞানের চর্চা করা হল। কারণ, তাঁদের মতে মহাজাগতিক বস্তুগুলির গতি ছিল এক সুশৃঙ্খল ও সামঞ্জস্যপূর্ণ মহাবিশ্বের পরিচায়ক। খ্রিস্টপূর্ব তৃতীয় শতাব্দীতে গ্রিসে ব্যাবিলনীয় জ্যোতিষশাস্ত্র উপস্থিত হয়। আকাদেমিক সংশয়বাদী কার্নিদেস ও মধ্য স্টোইক প্যানেটিয়াস প্রমুখ হেলেনীয় দার্শনিকগণ জ্যোতিষশাস্ত্রের সমালোচনা করেছিলেন। যদিও মহাবর্ষ (যখন সকল গ্রহ একটি চক্র পূর্ণ করে এবং তাদের আপেক্ষিক অবস্থানে ফিরে আসে) এবং চিরন্তন পুনরাবর্তনের ধারণাগুলি ছিল স্টোইক মতবাদ, যা ভবিষ্যৎ কথন ও নিয়তিবাদকে সম্ভব করে তুলেছিল।
বিকিনি
খেলাধূলায় বিকিনি
প্রাচীন রোমান নারীদের বিকিনি পরিহিত অবস্থায় এক্সপালসিম লুদেরে নামক খেলা করার প্রমাণ পাওয়া যায়, যা আমাদের বর্তমান কালের হ্যান্ডবল খেলারই পূর্বরূপ। পেশাদার নারী বিচ ভলিবল খেলোয়াড়গণ খেলার সময় সচারচর দুই প্রস্থ বিশিষ্ট বিকিনি পরিধান করেন। খেলাধূলায় ব্যবহৃত বিকিনির ক্ষেত্রে স্টাইলের চেয়ে খেলার ব্যাপারটিই বেশি প্রাধান্য পায়।
জ্যোতিষশাস্ত্র ও জ্যোতির্বিজ্ঞান
সাধারণ বিবরণ
হেলেনীয় জগতে 'অ্যাস্ট্রোলজিয়া' ও 'অ্যাস্ট্রোনমিয়া' এই গ্রিক শব্দ দু’টি প্রায়শই পরস্পর বিনিময়ার্হে ব্যবহৃত হত। কিন্তু ধারণাগত দিক থেকে দু’টি একই অর্থ বহন করত না। প্লেটো 'অ্যাস্ট্রোনমিয়া' বিষয়ে শিক্ষা দিতেন এবং বিশেষভাবে জোর দিয়ে বলতেন যে, গ্রহীয় ঘটনাগুলিকে একটি ভূকেন্দ্রিক মডেলের মাধ্যমে বর্ণনা করা উচিত। প্রথম সমাধানটি প্রস্তাব করেন ইউডোজাস। অ্যারিস্টটল একটি ভৌত পদ্ধতি অবলম্বনের পক্ষপাতী ছিলেন এবং তিনিই 'অ্যাস্ট্রোলজিয়া' শব্দটি গ্রহণ করেন। উৎকেন্দ্রিক ও অধিচক্রকে কার্যকর কল্পনা মনে করা শুরু হয়। জনসাধারণের কাছে পার্থক্যের নীতিটি সহজবোধ্য হয়নি এবং সেই কারণে দু’টি শব্দই গ্রহণযোগ্য হয়েছিল। ব্যাবিলনীয় কোষ্ঠীবিচার পদ্ধতির ক্ষেত্রে যে শব্দ দু’টি নির্দিষ্টভাবে ব্যবহৃত হত, সেগুলি হল 'আপোতেলেসমা' ও 'কাতারচে'। কিন্তু অন্য ক্ষেত্রে এটি অ্যারিস্টটলীয় পরিভাষায় 'অ্যাস্ট্রোলজিয়া' শব্দটির মধ্যে অন্তর্ভুক্ত হয়েছিল।
বিকিনি
বিচ ভলিবল
১৯৯৬ সাল থেকে অলিম্পিকে মেয়েদের বিচ ভলিবলের অফিসিয়াল ইউনিফর্ম হিসেবে বিকিনি ব্যবহৃত হয়ে আসছে। যা নারীর যৌনতার সাথে অ্যাথলেটিক গড়নের ছোঁয়া এনে দিয়েছে, সেই সাথে টিকিটের বিক্রি বৃদ্ধি করতেও এর বড় একটি ভূমিকা আছে।
পুরুষের বিকিনি
পুরুষের বিকিনি বলতে ছেলেদের ব্যবহৃত সাঁতারের পোশাক, অন্তর্বাস, বা এধরনের পোশাককে বোঝানো হয়।
জ্যোতিষশাস্ত্র ও জ্যোতির্বিজ্ঞান
সাধারণ বিবরণ
সেভিলের ইসিডোর তাঁর সংকলন গ্রন্থ এটিমোলোগিয়া-এ স্পষ্টভাবে জ্যোতির্বিজ্ঞান ও জ্যোতিষশাস্ত্র শব্দ দু’টির পার্থক্য নির্দেশ করেছেন (এটিমোলজিয়া, তিন, ২৮)। পরবর্তীকালের আরব লেখকদের গ্রন্থেও একই পার্থক্য লক্ষিত হয়। ইসিডোর দু’টি বিষয়কেই জ্যোতিষ-সংক্রান্ত শাখায় বিজড়িত হিসেবে চিহ্নিত করেন এবং বিষয় দু’টিকে চিহ্নত করেন অ্যাস্ট্রোলজিয়া ন্যাচারালিস ও অ্যাস্ট্রোলজিয়া সুপারস্টিটিওসা নামে।
মধ্যযুগীয় ইউরোপে জ্যোতিষশাস্ত্র বহুল চর্চিত হয়েছিল। এই সময় হেলেনীয় ও আরব জ্যোতিষীদের রচনা লাতিন ভাষায় অনূদিত হয়েছিল। পরবর্তী মধ্যযুগে এই বিদ্যার অনুমোদন বা প্রত্যাখ্যান নির্ভর করত ইউরোপের রাজ-দরবারগুলিতে এর অভ্যর্থনার উপর। ফ্র্যান্সিস বেকনের সময়কালেই প্রথম গবেষণামূলক অধিবিদ্যা হিসেবে জ্যোতিষশাস্ত্র প্রত্যাখ্যাত হয় এবং তা শুধুমাত্র প্রায়োগিক পর্যবেক্ষণ হিসেবেই গৃহীত হয়। এরপর সপ্তদশ ও অষ্টাদশ শতাব্দীতে পাশ্চাত্যে জ্যোতিষবিদ্যা ও জ্যোতির্বিজ্ঞানের মধ্যে বিভাজন ধীরে ধীরে সুস্পষ্ট হয়ে ওঠে। এই সময় সেখানকার অভিজাত বুদ্ধিজীবী শ্রেণি জ্যোতিষশাস্ত্রকে অতিপ্রাকৃত বিজ্ঞান বা কুসংস্কার হিসেবে দেখতে শুরু করেন। দুই বিদ্যার সুদীর্ঘ একক ইতিহাসের নিরিখে আজও কখনও কখনও দু’টির পার্থক্য সম্পর্কে ভ্রম সৃষ্টি হয়ে থাকে। অনেক সমসাময়িক জ্যোতিষী অবশ্য জ্যোতিষশাস্ত্রকে বিজ্ঞান বলে দাবি করেন না। বরং এটিকে তাঁরা আই-চিং শিল্পের মতো ভবিষ্যৎ কথনের একটি রূপ অথবা একটি আধ্যাত্মিক বিশ্বাস মনে করেন। এই ধারণাটি প্রভাবিত হয়েছে নব্য-প্লেটোনবাদ, নব্য-প্যাগানবাদ, থিওসফি ও হিন্দুধর্মের মতো মতবাদগুলির দ্বারা।
অনিমেষ আইচ
অনিমেষ আইচ বাংলাদেশের একজন নন্দিত নাট্য নির্মাতা ও চিত্রনাট্য লেখক। তার লেখা চিত্রনাট্য 'গরম ভাত অথবা নিছক ভূতের গল্প'টি পুনে ফিল্ম ইন্সিটিউট পাঠ্যসূচিতে অন্তর্ভুক্ত হয়েছে। নিয়মিত নাটক পরিচালনার পাশাপাশি তিনি 'জিরো ডিগ্রী' ও 'ভয়ংকর সুন্দর' নামে চলচ্চিত্র নির্মান করেছেন।
প্রারম্ভিক জীবন
তিনি প্রথমে ফুলবাড়ি স্কুলে পড়াশোনা করেন। কে জি ওয়ানে এসে ভর্তি হন এ্যালিফেন্ট রোডের টিউলিপ স্কুলে। সায়েন্স ল্যাবরোটরি স্কুল থেকে এস.এস.সি. পাস করেন। পরবর্তীকালে তিনি ইউনিভার্সিটি ল্যাবরোটরী স্কুল এন্ড কলেজ থেকে এইচ.এস.সি. পাস করেন। ঢাকা বিশ্ববিদ্যালয়ের চারুকলা ইন্সটিউটের ( বর্তমানে চারুকলা অনুষদ ) ভাস্কর্য বিভাগ হতে এমএফএ পাশ করেন ।
নাট্যভুবনে প্রবেশ
এখানে পড়ার সময়েই তিনি প্রছায়ানটে (যা পরবর্তীকালে জলছবি হিসেবে আত্মপ্রকাশ করে) ভর্তি হন। এখানে আরো ছিলেন নুরুল ইসলাম আতিক, অমিতাভ রেজা, গিয়াসউদ্দিন সেলিম, সমীর আহমেদ, তারেক শাহ্‌রিয়ার, মোস্তফা সরয়ার ফারুকী সহ আরো অনেকে। এই তরুণেরা চলচ্চিত্র নির্মাণে আগ্রহী ছিলেন। পরবর্তীকালে তিনি নুরুল ইসলাম আতিকের-এর সাথে শিল্প নির্দেশক হিসেবে কাজ করেন। যখন তার বন্ধুরা নাটক নির্মাণ শুরু করেন, তিনিও সেই দিকেই ধাবিত হন।
যদিও তিনি মূলত নাটক নির্মাণ করেছেন, তবুও চলচ্চিত্রের প্রতি তার বরাবরেই আগ্রহ ছিল। তিনি বেশকিছু নাটকে অভিনয় করেছেন। তবে এক্ষেত্রে তিনি অনিয়মিত।
নাটক
এছাড়াও তিনি আরো অনেক নাটকের পরিচালনা করেন। তার নির্মিত হুমায়ুন আহমেদের কাহিনীর ওপর ভিত্তি করে নাটকগুলো বেশ প্রশংসিত হয়।
চলচ্চিত্র
২০১৫ সালের ৬ই ফেব্রুয়ারি মুক্তি প্রাপ্ত অনিমেষ পরিচালিত চলচ্চিত্র জিরো ডিগ্রি। এতে অভিনয় করেছেন মাহফুজ আহমেদ, জয়া আহসান, দিলরুবা ইয়াসমিন রুহী, ইফতেখার জাইব, মীর রাব্বি, রনন রয়, তারিক আনাম খান, টেলিসামাদ, ইরেশ যাকের, লায়লা হাসান, শিরিন আলম প্রমুখ।
সামনে তার প্রথম চলচ্চিত্র না মানুষ আসছে। শহীদুল জহিরের কাহিনীর ওপর ভিত্তি করে নেবুলা প্রোডাকশনসের ব্যানারে এই চলচ্চিত্র অভিনয় করবেন মামুনুর রশীদ, আবুল হায়াত, আহমেদ রুবেল, সিমলা, রোকেয়া রফিক বেবি, নাজমুল হুদা বাচ্চু, মনজুর এহ্‌সান সহ আরো অনেকে। আরণ্যক নাট্যদলের অভিনেতা দীপক সুমন এই চলচ্চিত্র মুখ্য ভূমিকায় থাকবেন।
তিনি চলচ্চিত্র পরিচালনার পাশাপাশি অভিনয় করেছেন। ২০১৮ সালে জয়া আহসানের বিপরীতে দেবী ও টোকন ঠাকুর পরিচালিত নির্মাণাধীন কাঁটা চলচ্চিত্রে অভিনয় করেছেন।
অন্যান্য ভূমিকা
তিনি নাসির উদ্দীন ইউসুফ নির্মিত গেরিলার শিল্প নির্দেশক ছিলেন। এর জন্য তিনি শ্রেষ্ঠ শিল্প নির্দেশক পুরস্কারও লাভ করেন।
এফ.আই.আর নং ৩৩৯/০৭/০৬
এফআইআর নং ৩৩৯/০৭/০৬ হলো ২০২১ সালে মুক্তিপ্রাপ্ত বাংলা ভাষার ক্রাইম থ্রিলার চলচ্চিত্র, যা রচিত ও পরিচালনা করেছেন জয়দীপ মুখার্জী। ছবিতে প্রধান চরিত্রে অভিনয় করেছেন অঙ্কুশ হাজরা, ঋতাভরী চক্রবর্তী, বনি সেনগুপ্ত, ফলক রশিদ রায় ও শান্তিলাল মুখার্জি। ছবিটি ১০ অক্টোবর ২০২১ এ পূজার ছুটির সাথে মিল রেখে মুক্তি পায়। ছবিটি মুক্তির ঠিক ১২ দিন পরে ২২ অক্টোবর ২০২১-এ জি৫-এ ডিজিটাল প্রিমিয়ার হয়েছিল।
কয়ার বোর্ড অফ ইন্ডিয়া
কয়ার বোর্ড ভারতে ,কয়ার শিল্পের প্রচার ও বিকাশের জন্য কয়ার শিল্প আইন ১৯৫৩ (১৯৫৩ সালের ৪৫ নং) এর অধীনে ভারত সরকার কর্তৃক প্রতিষ্ঠিত একটি বিধিবদ্ধ সংস্থা।
এটি কোচি এবং আলাপুঝাতে অবস্থিত। কয়ার বোর্ডের প্রধান কার্যালয় কোচিতে এবং গবেষণা ও প্রশিক্ষণ অফিস আলাপুঝা এবং ব্যাঙ্গালোরে রয়েছে। কয়ার শিল্প ভারতের ঐতিহ্যবাহী শিল্পগুলির মধ্যে একটি যা এখনও অর্থনৈতিকভাবে গুরুত্বপূর্ণ।
রওনক সাহিত্য সংস্থা
রওনক সাহিত্য সংস্থা বা রওণক সাহিত্য গোষ্ঠী হলো ১৯৫৮ বা মতান্তরে ১৯৫৯ সালে পূর্ব পাকিস্তানে বা পূর্ব বাংলায় প্রতিষ্ঠিত একটি বাংলা সাহিত্য সংগঠন। বাংলা ভাষায় ইসলামী ভাবধারা ও মূল্যবোধ সম্বলিত রচনার বিকাশ ও সংস্কৃত শব্দের পরিবর্তে আরবি, ফারসি, উর্দু শব্দের ব্যবহার বৃদ্ধির মাধ্যমে বাংলা সাহিত্যে মুসলিম সাহিত্য ও ভাষাগত সংস্কৃতির আবহের বিকাশ চর্চা করা ছিল এই সংগঠনের মূল উদ্দেশ্য। উক্ত সংগঠনের সদস্যগণ এ ভাষারীতিকে পূর্ব পাকিস্তান তথা পূর্ব বাংলার পাকিস্তানি ইসলামী আবহ সম্বলিত ধর্মীয় ও রাজনৈতিক সংস্কৃতির আদর্শ অনুসৃত বাংলা ভাষা হিসেবে পাক-বাংলা ভাষা নামে নামকরণ করেন।
সদস্যগণ
এতে মোট ২১ জন সদস্য ছিলেনঃ
প্রকাশনা
১৯৫১ সালের শেষ দিকে ৫নং স্যামসন রোডে 'রওনক পাবলিকেশন্স' প্রতিষ্ঠিত হয়। তা থেকে প্রকাশিত হয়ঃ
জর্জ ডাকওয়ার্থ
জর্জ ডাকওয়ার্থ (George Duckworth; জন্ম: ৯ মে, ১৯০১ - মৃত্যু: ৫ জানুয়ারি, ১৯৬৬) ল্যাঙ্কাশায়ারের ওয়ারিংটন এলাকায় জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। ডানহাতে ব্যাটিং করার পাশাপাশি দলের প্রয়োজনে মাঝে-মধ্যে মিডিয়াম বোলিংয়ে পারদর্শী ছিলেন তিনি।
প্রথম-শ্রেণীর ক্রিকেটে অংশগ্রহণ
উইকেট-রক্ষণে বেশ জনপ্রিয়তা লাভ করেছেন জর্জ ডাকওয়ার্থ। ১৯২২ সালে ল্যাঙ্কাশায়ারে যোগ দেন। ১৯২৩ সালে কাউন্টি দলটির পক্ষে প্রথম খেলায় অংশ নেন। ১৯২৮ সালে সেরা মৌসুম কাঁটে তার। ৭৭ ক্যাচ নেয়ার পাশাপাশি ৩০ স্ট্যাম্পিং নিজ নামের পাশে যুক্ত করেন।
১৯৩৮ সালে শেষ খেলায় অংশগ্রহণের পর ল্যাঙ্কাশায়ার পরিচালনা পরিষদের সদস্য হন। তিনি তার সময়কালে যে-কোন ক্রিকেটারকে সহায়তাকল্পে ঝাঁপিয়ে পড়তেন।
টেস্ট ক্রিকেট
সমগ্র খেলোয়াড়ী জীবনে ২৪ টেস্টে অংশ নিয়েছেন। তবে খেলোয়াড়ী জীবনের শেষদিকে তার তুলনায় শ্রেয়তর ব্যাটসম্যানের মর্যাদার অধিকারী লেস অ্যামিসের সাথে সরাসরি প্রতিদ্বন্দ্বিতায় অবতীর্ণ হতে হয়।
২৬ জুলাই, ১৯২৪ তারিখে দক্ষিণ আফ্রিকার বিপক্ষে টেস্ট অভিষেক ঘটে জর্জ ডাকওয়ার্থের।
অর্জনসমূহ
কাউন্টি ক্রিকেটে অসামান্য অবদানের স্বীকৃতিস্বরূপ ১৯২৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি। ১৯৩৪ সালে আর্থিক সুবিধা গ্রহণের খেলায় ১২৫৭ পাউন্ড-স্টার্লিং লাভ করেন। ল্যাঙ্কাশায়ারে থাকাকালে ৯২৫টি ডিসমিসালে নিজেকে জড়ান যা কাউন্টি রেকর্ডরূপে বিবেচ্য।
অবসর
ক্রিকেট খেলা থেকে অবসর নেয়ার পর ডাকওয়ার্থ সাংবাদিকতা ও ধারাভাষ্যকার হিসেবে ক্রিকেট ও রাগবি লীগের খেলায় অংশ নিতেন। এছাড়াও ক্রিকেট সফর সংগঠক এবং মেরিলেবোন ক্রিকেট ক্লাবের (এমসিসি) মালামাল রক্ষণাবেক্ষণের প্রধান ও স্কোরারের দায়িত্ব পালন করতেন।
ওয়ারিংটনের রাগবি লীগের ফুটবলার জ্যাক ডাকওয়ার্থ সম্পর্কে তার ভাইপো। ৫ জানুয়ারি, ১৯৬৬ তারিখে ৬৫ বছর বয়সে ল্যাঙ্কাশায়ারের ওয়ারিংটনে দেহাবসান ঘটে জর্জ ডাকওয়ার্থের।
জন টাইলার
right|thumb|220px|জন টাইলারের প্রতিকৃতি জন টাইলার (২৯ মার্চ ১৭৯০ – ১৮ জানুয়ারি ১৮৬২) ছিলেন মার্কিন যুক্তরাষ্ট্রের দশম রাষ্ট্রপতি। তিনি ১৮৪১ থেকে ১৮৪৫ সাল পর্যন্ত রাষ্ট্রপতিত্ব করেন। এর পূর্বে তিনি ১৮৪১ সালে মার্কিন যুক্তরাষ্ট্রের দশম উপ-রাষ্ট্রপতি ছিলেন। হেনরি উইলিয়াম হ্যারিসনের সাথে ১৮৪০ হুইগ টিকেট পাওয়ার মাধ্যমে তিনি উপ-রাষ্ট্রপতি নির্বাচিত হন। উপ-রাষ্ট্রপতির দায়িত্ব পাওয়ার মাত্র এক মাস পরে ১৮৪১ সালের এপ্রিল মাসে হ্যারিসনের মৃত্যুর পর তিনি রাষ্ট্রপতিত্ব গ্রহণ করেন।
প্রারম্ভিক জীবন
জন টাইলার ১৭৯০ সালের ২৯শে মার্চ ভার্জিনিয়ার চার্লস সিটি কাউন্টিতে এক অভিজাত ও রাজনীতিক পরিবারে জন্মগ্রহণ করেন। তার পরবর্তী রানিং মেট হেনরি উইলিয়াম হ্যারিসনও একই দিনে জন্মগ্রহণ করেছিলেন। সপ্তদশ শতাব্দীর উপনিবেশিক উইলিয়ামসবার্গের সাথে তার পরিবারের যোগসূত্র রয়েছে। তার পিতা জন টাইলার সিনিয়র সাধারণভাবে জজ টাইলার নামে পরিচিত ছিলেন। টাইলার সিনিয়র টমাস জেফারসনের বন্ধু ও কলেজে রুমমেট ছিলেন। তিনি পঞ্চম বেঞ্জামিন হ্যারিসনের সাথে ভার্জিনিয়া হাউজ অব ডেলিগেটের প্রতিনিধিত্ব করেন। তিনি চার বছর হাউজ অব ডেলিগেটের স্পিকার ছিলেন এবং পরে রাজ্য আদালতের বিচারক হিসেবে নিয়োগ পান। তার স্ত্রী ম্যারি ম্যারট (আর্মিস্টিড) ছিলেন প্রখ্যাত উদ্যান মালিক রবার্ট বুথ আর্মিস্টিডের কন্যা। জনের যখন সাত বছর বয়স তখন তিনি স্ট্রোকে মারা যান।
থীমুগ
থীমুগ (দিভেহি: ތީމުގެ, ) মালদ্বীপের  সাবেক প্রেসিডেন্ট এর প্রাসাদ হিসেবে পরিচিত। ১৯৯২ সালে তৎকালীন রাষ্ট্রপতি মামুন আব্দুল গাইয়ুম কর্তৃক রাষ্ট্রপতির মর্যাদা বাড়ানোর পর থীমুগ ২০০৮ সাল পর্যন্ত প্রেসিডেন্ট এর প্রাসাদ হিসেবে ছিল, যখন গাইয়ুম দেশের প্রথম গণতান্ত্রিক নির্বাচনে পরাজিত হন। মোহাম্মদ নাশিদ, নতুন নির্বাচিত প্রেসিডেন্ট থীমুগকে রক্ষণাবেক্ষণের ঘোষণা দেন এবং মালদ্বীপের নতুন সরকারি বাসভবন  হিসেবে পুরাতন প্রেসিডেন্ট প্রাসাদ মুলিয়াগকে পুনরায় ঘোষণা করেন। বর্তমানে থীমুগ মালদ্বীপের সুপ্রিম কোর্ট ভবন হিসেবে ব্যবহৃত হয়।
নামকরণ
থীমুগ মালদ্বীপের তৎকালীন লুনার রাজবংশের (১১৪১ থেকে ১৩৮৮)  প্রথমদিকের কিছু মুসলিম শাসকদের রাজবংশের নামে নামকরণ করা হয়।
উত্তরাধিকার এবং প্রতীক
গাইয়ুমের শাসনামলের সময় থীমুগ একটি স্থানীয় সাধারণ নাম হয়ে উঠে এবং মালদ্বীপবাসীর গর্বের প্রতীকে পরিণত হয়। প্রাসাদে বিশেষ দিবস উপলক্ষে এবং প্রতি ঈদে রাষ্ট্রপতির প্রতি অতিথিদের অভিবাদনসহ অসংখ্য অভ্যর্থনা অনুষ্ঠানের আয়োজন করে থাকে। পরবর্তীতে ২০০৮ এর নভেম্বরে সাবেক প্রেসিডেন্ট ইব্রাহিম নাসিরের মৃত্যুর পর, তাকে থীমুগের একটি গণকবরে সমাহিত করা হয় যাতে এখানে আসা  মানুষ তাকে সম্মান প্রদর্শন করতে পারে। ২০০৯ সালে প্রেসিডেন্ট এর প্রাসাদ মুলিয়াগে সরানো পর, থীমুগ শুধুমাত্র সে দিনের মত জনসাধারণের পরিদর্শনের জন্য খোলা হয়। এটাই ছিল প্রথম যেদিন থীমুগ জনসাধারণের পরিদর্শন এবং জানার জন্য উন্মুক্ত করা হয়।
এছাড়াও থীমুগ মালের একটি অত্যধিক পরিদর্শনকৃত পর্যটক আকর্ষণ ।
আলি আনসার
আলি আনসার একজন ভারতীয় রাজনীতিবিদ ছিলেন যিনি ভারতের কমিউনিস্ট পার্টির রাজনীতির সাথে যুক্ত ছিলেন। ১৯৭২ সালে তিনি পশ্চিমবঙ্গ বিধানসভায় কল্যাণপুরের বিধায়ক হিসেবে নির্বাচিত হয়েছিলেন। তিনি ২০১৫ সালের ৩০ নভেম্বর ৮৬ বছর বয়সে মৃত্যুবরণ করেন।
বাসাইল পৌরসভা
বাসাইল পৌরসভা বাংলাদেশের ঢাকা বিভাগের টাঙ্গাইল জেলার বাসাইল উপজেলার অন্তর্গত 'খ' শ্রেণির একটি পৌরসভা।
ফর্টুনা ডুসেলডর্ফ
ঘরোয়া ফুটবলে, ফর্টুনা ডুসেলডর্ফ এপর্যন্ত ৭টি শিরোপা জয়লাভ করেছে; যার মধ্যে ১টি জার্মান ফুটবল চ্যাম্পিয়নশিপ, ২টি ২. বুন্দেসলিগা, ১টি রেজিওনাললিগা পশ্চিম, ১টি ওবেরলিগা নর্ডরায়ন এবং ২টি ডিএফবি-পোকাল শিরোপা রয়েছে।
আগাথা জাসেম
আগাথা জাসেম  একজন কানাডীয় চিকিৎসা সম্পর্কিত অণুজীব বিজ্ঞানী এবং তিনি "ব্রিটিশ কলাম্বিয়া রোগ নিরাময় কেন্দ্র" নামক জনস্বাস্থ্য গবেষণাগারের ভাইরাসবিদ্যা বিভাগের প্রধান। তিনি ব্রিটিশ কলাম্বিয়া বিশ্ববিদ্যালয়, ভ্যানকুভার, ব্রিটিশ কলাম্বিয়া, কানাডাতে প্যাথলজি ও ল্যাবরেটরি মেডিসিন বিভাগের সহকারী অধ্যাপক হিসেবে নিযুক্ত রয়েছেন।
জাসেম ব্রিটিশ কলাম্বিয়া বিশ্ববিদ্যালয় থেকে তার পিএইচডি ডিগ্রি অর্জন করেন এবং জাতীয় স্বাস্থ্য অধিদপ্তর থেকে চিকিৎসা সম্পর্কিত অণুজীববিজ্ঞানের উপর ফেলোশিপ পান। স্বাস্থ্যসেবা ও সম্প্রদায় সম্পর্কিত সংক্রমণ, উদীয়মান রোগজীবাণু এবং ড্রাগ প্রতিরোধের নির্ধারক সনাক্তকরণকে কেন্দ্র করে তিনি গবেষণা করেছেন।
কোভিড-১৯ মহামারি চলাকালিন সময়ে, জাসেম টিকা প্রাপ্ত ব্যাক্তিদের কাছ থেকে কোভিড-১৯ যুগান্তকারী সংক্রমণ, এসএআরএস-কোভ-২ এর জনসঙ্খা-স্তরের প্রাদুর্ভাব এবং অ্যান্টিবডি প্রতিক্রিয়া গবেষণায় নেতৃত্ব দেন। একইসাথে তিনি কোভিড-১৯ এর বৈশ্বিক মহামারী এর সময় রিএজেন্টগুলি সুরক্ষিত করার গবেষণায় এবং এসিএইআই এর ভুমিকায় সহযোগিতা করেন।
সামাগুড়ি বিল
সামাগুড়ি বিল (অসমীয়া: চামগুৰি বিল) ভারতের আসামের নগাঁও জেলার সামাগুড়ি শহরের কাছে অবস্থিত একটি প্রাকৃতিক হ্রদ। অসমীয়া ভাষায় পোখি তীর্থ (পাখি তীর্থস্থান) নামেও পরিচিত, এই হ্রদ শীতের মৌসুমে বিভিন্ন পরিযায়ী পাখিদের আকর্ষণ করে। সামাগুড়ি বিল পরিযায়ী ও আদিবাসী উভয় প্রজাতির অসংখ্য পাখির প্রাকৃতিক আবাসস্থল হিসেবে কাজ করে।
ব্যুৎপত্তি
সামাগুড়ি বিল জনপ্রিয়ভাবে পোখি তীর্থ নামে পরিচিত, যা অসমীয়া ভাষায় অনুবাদ করে "পাখি তীর্থযাত্রা"। শীত মৌসুমে উল্লেখযোগ্য সংখ্যক পরিযায়ী পাখির কারণে হ্রদটি এই নামটি অর্জন করেছে। এই এভিয়ান দর্শকরা হ্রদে তাদের তীর্থযাত্রা করে, পাখি উত্সাহী এবং প্রকৃতি প্রেমীদের জন্য একইভাবে একটি অসাধারণ দর্শন তৈরি করে৷
আভিফাউনা
শীত মৌসুমে, সামাগুড়ি বিল বিভিন্ন পরিযায়ী পাখি প্রজাতির জন্য একটি অস্থায়ী আবাসে পরিণত হয়। এখানে লক্ষ্য করা যায় এমন কিছু উল্লেখযোগ্য পরিযায়ী পাখির মধ্যে রয়েছে কম হুইসলিং হাঁস, ফুলভাস হুইসলিং হাঁস, ফেরুজিনাস পোচার্ড, হুইস্কার্ড টার্ন, কটন পিগমি হংস, দারুচিনি বিটার্ন এবং গ্রে-হেডেড ল্যাপউইং ইত্যাদি। উপরন্তু, হ্রদটি বিভিন্ন আবাসিক পাখির প্রজাতি যেমন ব্রোঞ্জ-উইংড জাকানা, ইন্ডিয়ান পন্ড হেরন, ওরিয়েন্টাল ডার্টার, ক্যাটল এগ্রেট, হোয়াইট-থ্রোটেড কিংফিশার, কমন কিংফিশার, গ্রে-হেডেড সোয়ামফেন, কমন মুরহেন, হোয়াইট-ব্রেস্টেডের প্রাকৃতিক আবাসস্থল। ওয়াটারহেন, লিটল এগ্রেট, অসপ্রে, লিটল করমোরেন্ট এবং এশিয়ান ওপেনবিল।
ভূগোল
সামাগুড়ি বিল আসামের নগাঁও জেলার সামাগুড়ি শহরের কাছে ব্রহ্মপুত্র নদের অববাহিকায় অবস্থিত। কোলং নদীর পরিত্যক্ত পথ দ্বারা হ্রদটি তৈরি হয়েছিল, পাখি এবং দর্শনার্থীদের উভয়েরই উপভোগ করার জন্য একটি নির্মল এবং মনোরম পরিবেশ তৈরি করেছিল৷
সীতাকুণ্ড অক্সিজেন প্ল্যান্ট বিস্ফোরণ
সীতাকুণ্ড উপজেলার কদমরসুল এলাকায় অবস্থিত একটি বেসরকারি অক্সিজেন প্ল্যান্টে এ ঘটনা ঘটে। সীতাকুণ্ড ফায়ার সার্ভিসের দায়িত্বরত কর্মকর্তা মো. ফজলে রাব্বি বলেন, বিকাল সাড়ে চারটার দিকে ওই অক্সিজেন প্লান্টে বিকট বিস্ফোরণ হয়। অক্সিজেন রিফুয়েলিং করার সময় এ বিস্ফোরণ ঘটে। সেসময় কারখানার ভেতরে অনেকেই কাজ করছিলেন। ফলে অনেক মানুষ হতাহত হন। পরে প্রায় দুই ঘণ্টার চেষ্টায় আগুন নিয়ন্ত্রণে আসে।
সামাগুড়ি বিল
রজ্জুপথ
২৯ শে জুন, ২০১৪-এ একটি রোপওয়ে উদ্বোধন করা হয়েছিল, যা দর্শনার্থীদের সামাগুড়ি বিলের একটি অনন্য দৃষ্টিকোণ প্রদান করে। তবে, এটি লক্ষণীয় যে রোপওয়ে পরিষেবাটি বর্তমানে বন্ধ রয়েছে৷
সীতাকুণ্ড অক্সিজেন প্ল্যান্ট বিস্ফোরণ
ঘটনার পর তদন্তের জন্য একটি কমিটি গঠিত হয়।
অগ্নিকাণ্ড
কারখানাটি প্রতিদিন ২৫০০ সিলিন্ডার অক্সিজেন উত্পাদন করে। যেখানে উৎপাদন কাজে নিয়োজিত থাকেন ২৫০-৩০০ শ্রমিক। যার মধ্যে ৫ জন প্রাণ হারান।
সামাগুড়ি বিল
আকর্ষণ
দুর্দান্ত পাখির জনসংখ্যা ছাড়াও, সামাগুড়ি বিল নিজেই আসামের একটি মনোমুগ্ধকর পর্যটন স্পট। নির্মল হ্রদ এবং এর আশেপাশের এলাকা দর্শনার্থীদের বিশ্রাম নিতে এবং প্রকৃতির সৌন্দর্যে নিজেকে নিমজ্জিত করার জন্য একটি শান্ত পরিবেশ প্রদান করে। তাদের প্রাকৃতিক আবাসস্থলে বিভিন্ন প্রজাতির পাখির দর্শন স্থানটির মুগ্ধতা বাড়িয়ে দেয়, যারা ভ্রমণ করেন তাদের সবার জন্য একটি স্মরণীয় অভিজ্ঞতা তৈরি করে।
সীতাকুণ্ড অক্সিজেন প্ল্যান্ট বিস্ফোরণ
কারণ
যে পাইপ দিয়ে সিলিন্ডারে অক্সিজেন ভরা হয়, সেটিতে ফাটল বা ছিদ্র হওয়া, দ্বিতীয়ত গ্যাস নিয়ন্ত্রণের ভালভে (যন্ত্রাংশ) ত্রুটি থাকা এবং সিলিন্ডারের ভেতরে ফাটল থাকা এই তিনটি কারণে সীমা অক্সিজেন কারখানায় বিস্ফোরণ ঘটেছে বলে ধারণা করে গনমাধ্যমে বিবৃতি দেয় বিশেষজ্ঞরা।
সামাগুড়ি বিল
প্রবেশ
সামাগুড়ি বিল নগাঁও এবং নিকটবর্তী শহরগুলির সাথে সু-সংযুক্ত, এটি পর্যটকদের জন্য সহজেই অ্যাক্সেসযোগ্য করে তোলে। পাখির তীর্থস্থান থেকে যাতায়াতের জন্য বাস এবং ট্যাক্সি সহজেই উপলব্ধ। দ্রুত এবং আরও সুবিধাজনক যাত্রার জন্য দর্শকরা নগাঁও-এর যেকোনো স্থান থেকে গাড়ি ভাড়া নিতে পারেন।
সীতাকুণ্ড অক্সিজেন প্ল্যান্ট বিস্ফোরণ
হতাহত
এতে ৭ জন নিহত এবং ২৫ জন আহত হয়েছে। ঘটনাস্থলে থাকা সহকারী কমিশনার (ভূমি) আশরাফুল আলম বলেন, এ পর্যন্ত ছয়জনের মরদেহ উদ্ধার করা হয়েছে। এর মধ্যে অক্সিজেন প্ল্যান্টের ভেতর থেকে ৪ জনের মরদেহ উদ্ধার করা হয়েছে। আরেকজনের মরদেহ প্ল্যান্টের বাইরে থেকে উদ্ধার করা হয়। দুর্ঘটনাস্থল থেকে উড়ে যাওয়া প্ল্যান্টের একটি লোহার টুকরার আঘাতে আধা কিলোমিটার দূরে এক ব্যক্তি নিহত হন। ৫ মার্চ রাত সাড়ে ১০টায় চট্টগ্রাম মেডিকেল কলেজ হাসপাতালের আইসিইউ তে চিকিৎসাধীন অবস্থায় কারখানার সিনিয়র অপারেটর লাল শর্মা মারা যান।
সামাগুড়ি বিল
পরিদর্শন করার সেরা সময়
সামাগুড়ি বিল পরিদর্শন করার উপযুক্ত সময় হল শীতের প্রথম দিকে যখন পরিযায়ী পাখিদের বাস। এই এভিয়ান অতিথিরা ঋতু শেষ না হওয়া পর্যন্ত তাদের উপস্থিতি দিয়ে হ্রদটিকে মুগ্ধ করে, যা দর্শকদের আসামের পাখিপ্রাণীর সৌন্দর্য এবং বৈচিত্র্য দেখার একটি অসাধারণ সুযোগ দেয়৷
চুম্বকীয় কোয়ান্টাম সংখ্যা
চৌম্বক বা চুম্বকীয় কোয়ান্টাম সংখ্যা (magnetic quantum number, m_\ell) হচ্ছে পারমাণবিক পদার্থবিদ্যায় ব্যবহৃত চারটি কোয়ান্টাম সংখ্যার একটি। এই চারটি কোয়ান্টাম সংখ্যা হচ্ছে: মুখ্য কোয়ান্টাম সংখ্যা, অ্যাজিমুথাল কোয়ান্টাম সংখ্যা, চৌম্বক কোয়ান্টাম সংখ্যা, এবং ঘূর্ণন কোয়ান্টাম সংখ্যা। এই চারটি সংখ্যা একত্রে মিলে কোন ইলেকট্রনের অনন্য কোয়ান্টাম দশা নির্দেশ করে। কোন পরমাণুর চৌম্বক কোয়ান্টাম সংখ্যা এর উপশক্তিস্তরের অভ্যন্তরে বিদ্যমান কক্ষক/অরবিটালগুলোর (orbitals) মধ্যে পার্থক্য নির্দেশ করে, এবং অরবিটালের ত্রিমাত্রিক দিকবিন্যাসের অ্যাজিমুথাল উপাংশ নির্ণয়ে ব্যবহৃত হয়। কোন নির্দিষ্ট উপশক্তিস্তরের (যেমন- s, p, d অথবা f) ইলেকট্রনগুলো \ell-এর মান (০, ১, ২ অথবা ৩) দ্বারা সংজ্ঞায়িত হয়ে থাকে। এর মান শূন্যসহ (০) -\ell থেকে +\ell পর্যন্ত বিস্তৃত হয়। এজন্য s, p, d, f উপস্তরগুলোর প্রত্যেকে যথাক্রমে ১, ৩, ৫ এবং ৭টি করে অরবিটাল ধারণ করে, যেখানে m এর মান যথাক্রমে  এর মধ্যে থাকে। এই অরবিটালগুলোর প্রত্যেকে সর্বোচ্চ দুইটি করে ইলেকট্রন (বিপরীত ঘূর্ণনবিশিষ্ট) ধারণ করতে পারে, যা পর্যায় সারণী গঠনের মূল ভিত্তি।
প্রতিপাদন
থাম্ব|এই অরবিটালগুলোর চৌম্বক কোয়ান্টাম সংখ্যার মান, বাম থেকে ডান দিকে মানের উর্ধ্বক্রমানুসারে যথাক্রমে । অ্যাজিমুথাল উপাংশের ওপর  এর নির্ভরশীলতা বর্ণ অবক্রম (color gradient) হিসেবে দেখা যায়, যা উল্লম্ব অক্ষের সাপেক্ষে m-সংখ্যক বার পুনরাবৃত্ত হয়।|alt=|300x300পিক্সেল কোন পরমাণুর শক্তির দশার সাথে চারটি কোয়ান্টাম সংখ্যা সংশ্লিষ্ট থাকে। চারটি কোয়ান্টাম সংখ্যা দ্বারা কোন একটি ইলেকট্রনের সম্পূর্ণ এবং অনন্য কোয়ান্টাম দশাকে বলা হয় এর তরঙ্গ ফাংশন বা অরবিটাল। একটি ইলেকট্রনবিশিষ্ট কোন পরমাণুর তরঙ্গ ফাংশনের শ্রোডিঙ্গার সমীকরণ হচ্ছে একটি পৃথকযোগ্য (seperable) আংশিক ব্যবকলনীয় সমীকরণ (হিলিয়াম অণু অথবা অন্যান্য অণু যেখানে ইলেকট্রনসমূহের মধ্যে পারস্পরিক মিথষ্ক্রিয়া বিদ্যমান, সেখানে এটা প্রযোজ্য নয়; সেক্ষেত্রে আরও পরিশীলিত সমাধান পদ্ধতি আবশ্যক )। এর মানে হলো, গোলকাকার স্থানাঙ্ক ব্যবস্থায় প্রকাশিত তরঙ্গ ফাংশনকে (\psi) বিশ্লেষণ করে ব্যাসার্ধ (r), অক্ষকোটি বা পোলার কোণ (colatitude or polar angle; \theta), এবং অ্যাজিমুথ (azimuth; \phi) এর তিনটি ফাংশনের গুণফল আকারে প্রকাশ করা যায়। ""F এর জন্য যে ব্যবকলনীয় সমীকরণ তা  আকারে নিয়ে সমাধান করা যায়। কারণ, অ্যাজিমুথ কোণ \phi এর যেসব মানের পার্থক্য 2\pi রেডিয়ান (৩৬০ ডিগ্রি) এর সমান, সেগুলো ত্রিমাত্রিক স্থানে একই অবস্থান নির্দেশ করে, এবং \phi এর যথেচ্ছ বড় কোন মানের জন্য F এর সার্বিক মান বৃদ্ধি পায় না, যেমনটা বাস্তব সূচকের ক্ষেত্রে ঘটে থাকে। \lambda সহগের মান অবশ্যই i এর কোয়ান্টায়িত পূর্ণ-সাংখ্যিক গুণিতক হতে হবে, যাতে করে কাল্পনিক সূচক  পাওয়া যায়। এই পূর্ণ সংখ্যাগুলো হচ্ছে চৌম্বক কোয়ান্টাম সংখ্যা। পোলার কোণের সমীকরণেও একই ধ্রুবক পাওয়া যায়, যেখানে m_l^2 এর বৃহত্তর মানসমূহের জন্য P(\theta) এর মান হ্রাস পাওয়ার প্রবণতা দেখা যায়। আর m_l এর যেসব মান অ্যাজিমুথাল কোয়ান্টাম সংখ্যা, \ell এর মানের চেয়ে বৃহত্তর হয়, সেগুলোর জন্য P(\theta) এর কোন সমাধান অনুমোদিতে নয়।
কৌণিক ভরবেগ এর উপাংশ হিসেবে
থাম্ব|285x285পিক্সেল|[[কোয়ান্টাম বলবিদ্যা|কোয়ান্টাম বলবিদ্যায় কাক্ষিক কৌণিক ভরবেগের (orbital angular momentum) চিত্র। কোণ ও সমতলগুলো দ্বারা \ell = 2 \, এবং হলে, কৌণিক ভরবেগ ভেক্টরের সম্ভাব্য সকল দিকবিন্যাস নির্দেশ করা হয়েছে। এমনকি m \, এর প্রান্তীয় মানের ক্ষেত্রেও, z \,-উপাংশের মান ভেক্টরের সার্বিক মানের তুলনায় ক্ষুদ্রতর হয়।|alt=]]পোলার স্থানাংকের জন্য ব্যবহৃত অক্ষটি যথেচ্ছভাবে নির্বাচন করা হয়। চৌম্বক কোয়ান্টাম সংখ্যা m \, দ্বারা, এই ইচ্ছামত-নির্বাচিত দিক বরাবর কৌণিক ভরবেগের অভিক্ষেপ নির্দেশ করে, প্রচলিত নিয়মে যাকে z \,-অক্ষ বা কোয়ান্টায়ন অক্ষ, L_z হিসেবে অভিহিত করা হয়। z \,-অক্ষ বরাবর কৌণিক ভরবেগের মান নিচের সূত্র থেকে নির্ণয় করা যায়: "।"এটি পরমাণুর ইলেকট্রনের মোট কাক্ষিক কৌণিক ভরবেগ (orbital angular momentum), \mathbf{L} এর একটি উপাংশ, যার মান ইলেকট্রন উপস্তরের অ্যাজিমুথাল কোয়ান্টাম সংখ্যা, \ell \, এর সাথে নিম্নোক্ত সমীকরণের মাধ্যমে সম্পর্কিত:  ";"যেখানে,  লঘুকৃত প্ল্যাঙ্কের ধ্রুবক। এখানে লক্ষ্যণীয় যে, \ell = 0 \, হলে L = 0, এবং \ell \, এর উচ্চ মানের জন্য L \, এর আসন্ন মান  ধরে নেওয়া যায়। তিনটি অক্ষ বরাবর যুগপৎভাবে ইলেকট্রনের কৌণিক ভরবেগের মান নির্ণয় করা অসম্ভব নয়। এই বৈশিষ্ট্যগুলো প্রথম প্রদর্শন করেন অটো স্টার্ন (Otto Stern) এবং ওয়াল্টার গের্লাখ (Walther Gerlach), তাদের স্টার্ন-গের্লাখ পরীক্ষা'র মাধ্যমে।
চৌম্বক ক্ষেত্রের ওপর প্রভাব
চৌম্বক কোয়ান্টাম সংখ্যা m \,, শিথিলভাবে, কৌণিক ভরবেগ ভেক্টরের দিকে নির্দেশ করে। চৌম্বক কোয়ান্টাম সংখ্যা m \,, কেবল তখনই কোন ইলেক্ট্রনের শক্তিকে প্রভাবিত করে যদি তা কোন চৌম্বক ক্ষেত্রের মধ্যে অবস্থান করে। কারণ চৌম্বক ক্ষেত্রের অনুপস্থিতিতে, m \, এর ভিন্ন ভিন্ন ইচ্ছাধীন মানের জন্য প্রাপ্ত অনুষঙ্গী গোলকাকার উপাংশগুলো (spherical harmonics) সমতুল্য হয়। বহিঃস্থ কোন চৌম্বক ক্ষেত্রের প্রভাবে কোন পারমাণবিক অরবিটালের শক্তির পরিবর্তন নির্দেশ করে চৌম্বক কোয়ান্টাম সংখ্যা (জেমান প্রভাব) — এজন্যই এর নাম দেওয়া হয়েছে চৌম্বক কোয়ান্টাম সংখ্যা। তবে, কোন পারমাণবিক অরবিটালে অবস্থিত ইলেক্ট্রনের প্রকৃত চৌম্বক দ্বিপোল ভ্রামক যে শুধু ইলেকট্রনের কৌণিক ভরবেগ হতে আসে তা নয়, বরং ইলেকট্রনের ঘূর্ণন থেকেও আসে, যা ঘূর্ণন কোয়ান্টাম সংখ্যা দ্বারা প্রকাশ করা হয়।
যেহেতু কোন চৌম্বকক্ষেত্রে প্রতিটি ইলেকট্রনেরই একটি চৌম্বক ভ্রামক থাকে, সেহেতু এরা একটি টর্ক সৃষ্টি করে, যা ভেক্টরকে চৌম্বকক্ষেত্রের সাথে সমান্তরালে স্থাপন করতে চেষ্টা করে। এই ঘটনা "Larmor precession" নামে পরিচিত।
২০১২ গ্রীষ্মকালীন প্যারালিম্পিকে জিবুতি
অ্যাথলেটিকস
ডানহাত হারানো হুসেন ওমর হাসান পুরুষদের ১,৫০০ মিটার টি৪৬ দৌড় প্রতিযোগিতায় অংশগ্রহণ করেন। শরীরের বিকল ঊর্ধ্বাঙ্গ বা অঙ্গহীন, কিন্তু স্বাভাবিক পা-বিশিষ্ট দৌড়বিদেরা এই প্রতিযোগিতায় অংশ নেন।
হুসেন দৌড়ের শুরুতেই ওয়ার্ম আপের সময় গোড়ালিতে চোট পান; কিন্তু দৌড় শেষ করতে তিনি দৃঢ়প্রতিজ্ঞ ছিলেন। তিনি অন্যান্য ক্রীড়াবিদদের থেকে সাত মিনিট পিছিয়ে পড়ার পরেও লন্ডনের জনতা তাকে এগিয়ে যেতে উৎসাহিত করেন। অন্যান্য ক্রীড়াবিদদের সমাপ্তিরেখা অতিক্রমের পরেও তিনি ট্র্যাকে একা দুই ল্যাপের বেশি দৌড়েছিলেন। হুসেন ১১:২৩.৫০ সময়ে দৌড় শেষ করেন। হুসেন বলেন, “আমি থামার কথা ভেবেছিলাম। কিন্তু আমি শেষ পর্যন্ত চালিয়ে গেছি। কারণ, আমি দৌড় শেষ করতে চেয়েছিলাম।”
মুস্তাং রাঞ্চ
মুস্তাং রাঞ্চ হল একটি পতিতালয়, যা রেনোর প্রায় পূর্বে স্টরি কাউন্টি, নেভাদায় অবস্থিত। এটি বর্তমানে ১০১১ ওয়াইল্ড হর্স ক্যানিয়ন ড. স্পার্কস এনভি ৮৯৪৩৪ এ অবস্থিত।
ইউনিয়ন তথ্য ও সেবা কেন্দ্র
ইউনিয়ন ডিজিটাল সেন্টার (ইউডিসি), বাংলাদেশের ইউনিয়নভিত্তিক ডিজিটাল সেন্টার, যার উদ্দেশ্য হলো তৃণমূল পর্যায়ের মানুষের দোরগোড়ায় তথ্যসেবা নিশ্চিত করা। ‘ইউনিয়ন তথ্য ও সেবাকেন্দ্র ২০০৭ সালে ‘কমিউনিটি ইনফরমেশন সেন্টার’ (সিইসি) নামে শুরু হয়। বাংলাদেশের প্রধানমন্ত্রীর কার্যালয়ের একসেস টু ইনফরমেশন প্রোগ্রাম (এটুআই) এর আওতায় সিরাজগঞ্জের তাড়াশ উপজেলার মাধাইনগর ইউনিয়ন পরিষদে এবং দিনাজপুর জেলার সেতাবগঞ্জ উপজেলার মুশিদহাট ইউনিয়ন পরিষদে পাইলট আকারে সিইসি এর কার্যক্রম পরীক্ষামূলকভাবে শুরু করা হয়।
ইতিহাস
মে ২০১০-এ প্রধানমন্ত্রীর কার্যালয়ের এটুআই প্রোগ্রাম ১০০ জনের একটি অভিজ্ঞ প্রশিক্ষক দল গঠনের লক্ষ্যে প্রশিক্ষক প্রশিক্ষণের আয়োজন করে। এই প্রশিক্ষক প্রশিক্ষণে বাংলাদেশ কম্পিউটার কাউন্সিল ও বাংলাদেশ টেলিসেন্টার নেটওয়ার্কের আওতায় বিভিন্ন টেলিসেন্টারের উদ্যোক্তারা অংশ নেন। যাদের নেতৃত্বে জেলা পর্যায়ে উদ্যোক্তা প্রশিক্ষণ কার্যক্রম পরিচালিত হবে।
বর্তমানে সারা দেশে ৪ হাজার ৫০১টি ইউনিয়ন তথ্য ও সেবা কেন্দ্র রয়েছে।
ইউনিয়ন ইউনিয়ন ডিজিটাল সেন্টারের মুল সেবা সমুহ
১। কম্পিউটার কম্পোজ ২। ই-মেইল ৩। ইন্টারনেট ৪। ছবি তোলা ৫। কম্পিউটার প্রশিক্ষন ৬। বিভিন্ন সরকারি ফরম ৭। জমির খতিয়ানের জন্য আবেদন ও সরবরাহ ৮। মোবাইল ব্যংকিং ৯। ফটোকপি ১০। জীবন বীমা ১১। প্লাস্টিক আইডি কার্ড ১২। ছাপার কাজ ১৩। বিদ্যুত বিল গ্রহণ
আল আহালি
আল আহালি, (ইংরেজিতে: The Masses) হলো একটি আরবি দৈনিক সংবাদপত্র, যা মিশরের কায়রোতে প্রকাশিত।
ইতিহাস এবং প্রোফাইল
আল আহালি সর্বপ্রথম ১৯৭৮ সালের ফেব্রুয়ারিতে প্রকাশিত হয়েছিল। এটি জাতীয় প্রগতিশীল ইউনিয়নবাদী দলের অঙ্গ  যা দৈনিকের প্রকাশকও বটে। পত্রিকাটির বামপন্থী অবস্থান রয়েছে।
পত্রিকাটি মিশরের রাষ্ট্রপতি সাদাত নিয়মের প্রধান সমালোচক ছিল। প্রতিষ্ঠার বছরেই এটি মিশরীয় সরকার কর্তৃক সাময়িকভাবে বন্ধ করে দেয়া হয়েছিল।
পত্রিকার সম্পাদক-প্রধানের দায়িত্বে আছেন ফরিদা নাকাশ।
২০১২ সালের ডিসেম্বরে যে বারোটি সংবাদপত্র সংবিধানের প্রতিবাদ জানিয়েছিল, আল আহালি তাদের একটি।
জেমস কে. পোক
right|thumb|জেমস নক্স পোক্‌ জেমস নক্স পোক্‌ (ইংরেজি: James Knox Polk জেইম্‌জ়্‌ নক্স্‌ পৌক্‌) (নভেম্বর ২, ১৭৯৫ – জুন ১৫, ১৮৪৯) মার্কিন যুক্তরাষ্ট্রের একাদশ রাষ্ট্রপতি। তিনি ১৮৪৫ সালের ৪ মার্চ হতে ১৮৪৯ সালের ৪ মার্চ পর্যন্ত রাষ্ট্রপতি হিসাবে দায়িত্ব পালন করেন। পোকের জন্ম উত্তর ক্যারোলিনার মেক্লেনবার্গ কাউন্টিতে, কিন্তু তিনি জীবনের অধিকাংশ সময় টেনেসি রাজ্যে বসবাস করেন, এবং এই রাজ্যেরই প্রতিনিধিত্ব করেন। ডেমোক্র্যাট দলের সদস্য পোক ১৮৩৫ হতে ১৮৩৯ পর্যন্ত মার্কিন কংগ্রেসের হাউজ অফ রিপ্রেসেন্টেটিভসের স্পীকার ছিলেন। এছাড়াও তিনি ১৮৩৯ হতে ১৮৪১ পর্যন্ত টেনেসি রাজ্যের গভর্নর হিসাবে দায়িত্ব পালন করেন।
রাই-এফএম
রাই-এফএম (৯৮.১ এফএম) একটি রেডিও স্টেশন যা প্রিন্সটন, ইন্ডিয়ানা, মার্কিন যুক্তরাষ্ট্রের লাইসেন্সপ্রাপ্ত, স্টেশনটি ইভানসভিল এলাকায় পরিবেশন করে। স্টেশনটি বর্তমানে প্রিন্সটন ব্রডকাস্টিং কোম্পানির মালিকানাধীন।
এএম এবং এফএম স্টুডিও এবং ট্রান্সমিটারগুলি প্রিন্সটনের ১৯০০ ওয়েস্ট ব্রডওয়েতে রয়েছে।
বিভক্তি
বিভক্তি হলো একপ্রকার গুচ্ছ বর্ণ, যারা বাক্যস্থিত একটি শব্দের সঙ্গে অন্য শব্দের সম্পর্ক সাধনের জন্য যুক্ত হয়। বাক্যের মধ্যে অন্য শব্দের সাথে বিশেষ্য ও সর্বনাম পদের সম্পর্ক বোঝাতে অর্থহীন কিছু লগ্নক যুক্ত হয়, এই লগ্নকগুলোই বিভক্তি নামে পরিচিত। বিভক্তিগুলো ক্রিয়াপদ এর সাথে নামপদ এর সম্পর্ক স্থাপন করে।
এটি কারকের সঙ্গে বিভ্রান্ত হবার নয়, কারণ কারক হচ্ছে নামপদের সঙ্গে ক্রিয়াপদের সম্পর্ক। অপরদিকে এই সম্পর্কটিকে বিভক্তি চিহ্নের মাধ্যমে নির্দেশ করানো হয়।
উদাহরণস্বরূপ ছাদে বসে মা শিশুকে চাঁদ দেখাচ্ছেন এই বাক্যটি নিরীক্ষা করা যায়। বাক্যটিতে ছাদে পদটি ‘ছাদ’ শব্দের সঙ্গে ‘এ’ বিভক্তি যোগ করে হয়েছে। অর্থ্যাৎ, ছাদে = ছাদ + এ। এখানে “এ” হচ্ছে বিভক্তি। অনুরূপভাবে, মা=মা + ০ বিভক্তি, শিশুকে=শিশু + -কে বিভক্তি) এবং চাঁদ= চাঁদ + ০ বিভক্তি।
ইতিহাস
এ বিষয়ে অনেক ভাষাতত্ত্ববিদই একমত, যে প্রাচীন গ্রিকদের তাদের ভাষার লগ্নকের একটি রূপ সম্পর্কে একপ্রকার "অস্পষ্ট" ধারণা ছিল, যার দ্বারা নামপদের সঙ্গে বাক্যের কর্মের সম্পর্ক স্থাপিত হয় (বর্তমানে যা ব্যাকরণ শাস্ত্রে "বিভক্তি" নামে পরিচিত)। গ্রিক কবি আনাক্রিয়নের একটি পুস্তিকা থেকে এই ধারণাটি নিশ্চিত বলে মনে করা হয়। তা সত্ত্বেও, এই সিদ্ধান্তে পুরোপুরি উপনীত হওয়া যায় না যে, প্রাচীন গ্রিকরা আসলেই জানতো যে আধুনিক ব্যাকরণের "বিভক্তি" কি। বৈরাগ্যবাদীদের অনেক মৌলিক ধারণার কারণ হিসেবে বলা যায়, আজকের ভাষাবিজ্ঞানের মূলসুত্র। ব্যাকরণের এই বিষয়টির ধারণাটিও বৈরাগ্যবাদের কাছে পাওয়া যায়, কিন্তু বৈরাগ্যবাদীরা "বিভক্তি" সম্পর্কে তাদের ধারণা দ্বারা ঠিক কী বোঝাতে চেয়েছেন তা এখনও পুরোপুরি স্পষ্ট নয়।
প্রয়োজনীয়তা
বাংলা ভাষায় ক্রিয়াহীন অসংখ্য বাক্য রয়েছে। তাই বলা যায় বাংলা বাক্য কারকপ্রধান নয়। কিন্তু বিভক্তি ছাড়া বাংলা বাক্য ঠিকভাবে গঠিত হতে পারে না এবং বাক্যও অর্থগ্রাহ্য হয় না। বাক্যে বিভক্তির ব্যবহার বাক্যের বিন্যাস ও অর্থ ঠিক করে দেয়। অর্থাৎ, বিভক্তি বাক্যের অন্তর্গত পদগুলোর মধ্যে সম্পর্ক সৃষ্টি করে এবং বাক্যের অর্থ নির্দিষ্ট করে। সেজন্যই বাংলা বাক্য বিভক্তি-প্রধান।
প্রকারভেদ
বাংলা বিভক্তি দুই প্রকার।
নাম বিভক্তি
০ (শূণ্য) বিভক্তি (অথবা, -অ বিভক্তি), -এ (-য়), -তে (-এ), -কে, -রে, -র (-এরা) – এ কয়টিকে বাংলা নাম বিভক্তি বা শব্দ বিভক্তি হিসাবে গণ্য করা হয়। এছাড়াও বিভক্তি স্থানীয় কয়েকটি অব্যয় পদও কারক-সম্বন্ধ নির্ণয়ের জন্য বাংলায় প্রচলিত রয়েছে। যেমন: -দ্বারা, -দিয়ে, -হতে, -থেকে, -চেয়ে ইত্যাদি। বাংলা শব্দ বিভক্তি বা নাম বিভক্তি কারক নির্দেশ করে বলে এগুলোকে কারক বিভক্তিও বলা হয়।
বাংলা শব্দ-বিভক্তি সাত প্রকার।
ক্রিয়া বিভক্তি
ক্রিয়ামূলের সঙ্গে যেসব লগ্নক যুক্ত হয়ে ক্রিয়ার কাল ও পক্ষ নির্দেশিত হয়, সেগুলোকে ক্রিয়া বিভক্তি বলে। অধিকাংশ বাংলা ক্রিয়ার দুটি রূপ আছে: সাধারণ রূপ ও প্রযোজক রূপ। উভয় রূপের সঙ্গে যুক্ত ক্রিয়াবিভক্তি রূপ আলাদা।
উদাহরণ:
* পড়বেন (√পড় + বেন) >ক্রিয়ার এই রূপটি থেকে বোঝা যায় যে, এই ক্রিয়ার কর্তা শ্রোতা পক্ষের এবং এটা দিয়ে সাধারণ ভবিষ্যৎ কালের পড়া ক্রিয়াকে বোঝায়।
* পড়ছিল (√পড় + ছিল) >ক্রিয়ার এই রূপটি থেকে বোঝা যায় যে, এই ক্রিয়ার কর্তা অন্য পক্ষের এবং এটা দিয়ে সাধারণ অতীত কালের পড়া ক্রিয়াকে বোঝায়।
ভূঞাপুর পৌরসভা
ভূঞাপুর পৌরসভা বাংলাদেশের ঢাকা বিভাগের টাঙ্গাইল জেলার ভূঞাপুর উপজেলার অন্তর্গত 'খ' শ্রেণির একটি পৌরসভা।
১৯৯২ নিকারাগুয়া ভূমিকম্প
১৯৯২ নিকারাগুয়া ভূমিকম্প ১৯৯২ সালের ২ সেপ্টেম্বর ৬:১৬টায় নিকারাগুয়া উপকূলে অনুভূত হয়। কোস্টারিকাতে কিছু ক্ষয়ক্ষতির খবর প্রকাশ পায়। কমপক্ষে ১১৬ জন নিহত এবং আরও অনেক বেশি আহত হন। চাপ ও প্লেটবিকৃত সক্রিয় অঞ্চলে এই ভূমিকম্প আঘাত করে। অবস্থিত ছিল। ভূমিকম্পের পরে বৃহৎ এলাকায় সুনামি হয়।
গঠন
১৯৯২ সালের নিকারাগুয়া ভূমিকম্প, আধুনিক ব্রডব্যান্ড সিসমিক নেটওয়ার্কে ধরা পড়া প্রথম সুনামি ভূমিকম্প। প্রাথমিক পৃষ্ঠ তরঙ্গ মাত্রা ছিল ৭.২ ধরা হয়েছিল
ক্ষয়ক্ষতি ও হতাহত
ভূমিকম্পের প্রথম কম্পন অনুভূত হয় ০:১৬ জিএমটি সময়ে এবং পরে কয়েকটি শক্তিশালী কম্পন অনুভূত হয়। এই ভুমকম্প বেশি অনুভূত হয় চিনানদেগা, লিওন অঞ্চলে, যদিও নিকারাগুয়ার অন্যান্য এলাকাতেও অনুভূত হয়। এছাড়া, স্যান হোসে, কোস্টা রিকাতে। ১৯৭২ সালের ভুমিকপের পড়ে, এটি নিকারাগুয়ার সবচেয়ে শক্তিশালী ভূমিকম্প।
নিকারাগুয়াতে কমপক্ষে ১১৬ জন মানুষ নিহত হয়, যাদের অধিকাংশ বিছানায় ঘুমন্ত শিশু, এছাড়া, ৬৮ জন নিখোঁজ এবং ১৩,৫০০ জনেরও বেশি মানুষ গৃহহীন হয়। Nicaragua. নিকারাগুয়ার পশ্চিম উপকূলে কমপক্ষে ১,৩০০ ঘরবাড়ি এবং ১৮৫টি মাছ ধরার নৌকা ধ্বংস হয়। মিকারাগুয়ার মোট ক্ষতির পরিমাণ প্রায় ২ থেকে ৩ কোটি মার্কিন ডলার।
সুনামি
অধিকাংশ হতাহত এবং ক্ষয়ক্ষতি হয় নিকারাগুয়া এবং কোস্টারিকার পশ্চিম উপকূলে সুনামির কারণে, এবং ছয় মাসের মধ্যে তিনটি সুনামির একটি এটি। ভূমিকম্পের পড়ে সুনামির উচ্চতা মাপা হয়েছিল, এবং সর্বোচ্চ উচ্চতা ছিল ৯.৯ মিটার, যদিও গড় উচ্চতা ছিল তিন থেকে ৮ মিটার। পৃষ্ঠ তরঙ্গ মাত্রার চেয়ে সুনামির মাত্রা অনেক বেশি ছিল, বা Ms, এবং ঢেউ -এর ভাঙ্গন প্রক্রিয়ার সময়কাল ছিল ১০০ সেকেন্ড, যা অস্বাভাবিক বড়। সময় মাত্রার স্কেলে এটি ছিল ৭.৬,২০ সেকেন্ডের বেশি Ms of 7; this Ms–Mw যা, সুনামি ভূমিকম্পের বৈশিষ্ট্য।
সিনান দূর্গ
সিনান দূর্গ, সেনাম দূর্গ বা কালআত সিনান (তিউনিসিয়ান আরবি : قلعة سنان) কেফ গভর্নরেটের পশ্চিম তিউনিসিয়ার একটি শহর। এটি কালাত সেনান প্রতিনিধি দলের প্রশাসনিক কেন্দ্র এবং এর ১৫,৬২১ জন বাসিন্দা আছে ( আদমশুমারি)। শহরটি এলাকার কৃষির জন্য একটি বাজার শহর, যেখানে গম এবং ওট জন্মে এবং গবাদি পশু ও ভেড়া চরানো হয়।
১৯৯২ নিকারাগুয়া ভূমিকম্প
ত্রাণ তৎপরতা
দুর্যোগ ব্যবস্থাপনা কর্তৃপক্ষ প্রাথমিক সাহায্য প্রদান করে। নিকারাগুয়ার প্রেসিডেন্ট ২ সেপ্টেম্বর ১৯৯২ সালে জাতির উদ্দ্যেশে ভাষণ দেন এবং বলেন কোন আন্তর্জাতিক সাহায্যের প্রয়োজন নাই। যাই হোক, রেডক্রস কিছু ত্রাণ সহায়তা প্রদান করে এবং জাতীয় সিভিল ডিফেন্স ব্যপকভাবে ত্রাণ সহায়তা দেয় ও আহতদের লেওন হাসপাতাল এবং লেনিন-ফনসেকা হাসপাতালে নিয়ে যায়।
সিনান দূর্গ
ইয়ুগুরতা অধিত্যকা এর উপর নির্মিত নিকটবর্তী দুর্গের (কালাত) নামানুসারে কালাতুস সিনান বা সেনাম নামকরণ করা হয়েছে।
বিজয় রাঘবেন্দ্র
বিজয় রাঘবেন্দ্র হলেন একজন ভারতীয় অভিনেতা। যিনি কন্নড় চলচ্চিত্র শিল্পে কাজ করে থাকেন। তিনি " চিন্নারি মুথা " নামেও পরিচিত, তিনি প্রযোজক এস এ চিন্নে গৌড়ার ছেলে এবং অভিনেতা ডঃ রাজকুমারের ভাগ্নে।
আকারমাত্রিক স্বরলিপি
আকারমাত্রিক স্বরলিপি বাংলায় বহুল প্রচলিত একটি সঙ্গীত লিপিবদ্ধকরণ পদ্ধতি।
এই পদ্ধতির স্বরলিপিতে আ-কার (-া)-এর মত চিহ্ন ব্যবহার করে তালের মাত্রা চিহ্নিত করা হয় এবং এ কারণেই এই পদ্ধতির নাম আকারমাত্রিক। এই পদ্ধতিতে সাতটি শুদ্ধ স্বর এবং পাঁচটি বিকৃত স্বর মিলিয়ে মোট বারোটি স্বর লিখিত হয় আ-কার সহযোগে।
ইতিহাস
ভারতে আকারমাত্রিক স্বরলিপি উদ্ভাবন করেন দ্বিজেন্দ্রনাথ ঠাকুর এবং পরবর্তীকালে তার অনুজ জ্যোতিরিন্দ্রনাথ ঠাকুর সেই পদ্ধতির উন্নয়ন করেন।
স্বরসমূহ
আকারমাত্রিক স্বরলিপিতে মধ্য বা মুদারা সপ্তকের বা গ্রামের ৭ টি শুদ্ধ স্বরকে স, র, গ, ম, প, ধ, ন দ্বারা প্রকাশ করা হয়। কোমল র-কে ঋ, কোমল গ-কে জ্ঞ, কড়ি বা তীব্র ম-কে হ্ম, কোমল ধ-কে দ এবং কোমল ন-কে ণ লেখা হয়। উদারা বা নিম্ন বা খাদ সপ্তকের স্বরের নিচে হসন্ত এবং তারা বা উচ্চ সপ্তকের স্বরের উপরে  রেফ্ চিহ্ন দেওয়া হয়।
এছাড়া, অতিকোমল ও অণুকোমল স্বরকে প্রকাশ করার ব্যবস্থা রয়েছে।
মাত্রা
আকার চিহ্ন (-া) দ্বারা ১ মাত্রা প্রকাশ করা হয়। যেমন, সা = ১ মাত্রা, সা -া= ২ মাত্রা, সা -া -া= ৩ মাত্রা। যদি একাধিক স্বর যুক্ত করে শেষে আকার দেওয়া হয়, তাহলে সবকটি স্বর একসঙ্গে এক মাত্রায় উচ্চারিত হবে। যেমন
বিসর্গ চিহ্ন (ঃ) অর্ধ (১/২) মাত্রা এবং শুন্য বা গোল চিহ্ন ( ০ ) দ্বারা সিকি (১/৪) মাত্রা বোঝানো হয়। যেমন
বিরাম আর মাত্রার চিহ্ন একই। যদি মাত্রার চিহ্নের সামনে কোন অক্ষর বা হাইফেন (-) না থাকে, তাহলে সেই সময়টুকুতে স্বর অনুপস্থিত থাকে।
বিশেষ স্বরগোষ্ঠী
যখন কোন স্বর আরেকটি স্বরকে সামান্য স্পর্শ করেই উচ্চারিত হয় যখন সেই স্পর্শস্বর -কে প্রধান স্বরের সামনে সামান্য উঁচু করে লেখা হয়। যেমন ন স । আর যদি মূল স্বরের শেষে প্রধান স্বর সামান্য ভাবে উচ্চারিত হয় তখন স্পর্শস্বরকে প্রধান স্বরের পরে উঁচুতে লেখা হয়। যেমন  স ন।
একটি স্বর যখন আরেকটি স্বরে বিশেষভাবে গড়িয়ে যায় সেই দুই স্বরে নিচে অর্ধচন্দ্রাকার মীড় চিহ্ন বসে। যেমন—মা ͜ ণা
তাল ও অন্যান্য বিভাগ
প্রত্যেকটি তাল আবর্তের শেষে একটি স্তম্ভ (𝐈) বসে। তালের মধ্যের বিভাগ বাপর্ব বোঝানোর জন্য দাঁড়ি (|) বসানো হয় তাল-বিভাগের শেষ স্বরের পরে। তাল-বিভাগের প্রথম স্বরের উপরে ১, ২, ৩, ৪, ০ সংখ্যা দ্বারা তালাঙ্ক বা তাল-বিভাগের ক্রম বোঝানো হয়। যেমন শূন্য চিহ্ন দ্বারা (০) খালি বা ফাঁক বোঝানো হয়। তালাঙ্কের উপর  রেফ্ চিহ্ন থাকলে ওই বিভাগকে সম্ ধরা হয়। যেমন— তৃতীয় লাইনে গানের বোল বা কথা লেখা রয়েছে।
প্রত্যেক কলি-র শুরুতে ও শেষে যুগল স্তম্ভ (𝐈𝐈) বসে। তবে আস্থায়ী এবং বিশেষ কিছু ক্ষেত্রে কলির শুরুর যুগল স্তম্ভের আগেও কিছু স্বর থাকে। গৎ বা গীতের সব শেষে জোড়া যুগল স্তম্ভ (𝐈𝐈 𝐈𝐈) বসে। তবে অনেক ক্ষেত্রে যুগল স্তম্ভের বদলে  যুগল দাঁড়ি (||)-ও দেখা যায় ।  যুগল স্তম্ভ বা জোড়া যুগল স্তম্ভ—দুই ক্ষেত্রেই কলি শেষ হওয়ার পর পুনরায় আস্থায়ী-তে ফিরে আস্থায়ী-র যেখানে যুগল স্তম্ভ (𝐈𝐈) রয়েছে সেখান থেকে গান চালিয়ে যাওয়া হয়। আস্থায়ীর যুগল স্তম্ভের (𝐈𝐈) আগে গানের যে অংশটি থাকে সেটি এক বারই গাওয়া হয়। ঐ রকম ক্ষেত্রে প্রত্যেক কলির শেষে উক্তি বা উদ্ধৃতি চিহ্ন (“ ”)-এর মধ্যে অস্থায়ীর পূর্ববর্তী অংশটির কথা পুনরাবৃত্তি করা থাকে। স্থায়ী, অন্তরা ও সঞ্চারী গাওয়ার পর স্থায়ীতে ফেরা হয়, তাই ওদের কলির শেষে যুগল স্তম্ভ থাকে। কিন্তু ‘আভোগ’ গাওয়ার পর স্থায়ীতে ফেরা হয় না, তাই আভোগ কলির শেষে যুগল স্তম্ভ থাকে না।
কোনো স্বরের উপরে যুগল দাঁড়ি থাকলে, সেখান থেকে অন্য কলি আরম্ভ করতে হবে।
পুনরাবৃত্তি
গুম্ফ বন্ধনী ({ })-এর মধ্যের অংশকে দুইবার গাওয়া হয়। ওই অংশের মধ্যে যদি বক্র বন্ধনী ()-বেষ্টিত অংশ থাকে তাহলে দ্বিতীয়বার গাওয়ার সময় ওই বক্র বন্ধনীর অংশটুকু বাদ দেওয়া হয়। যেমন— এই অংশটি দ্বিতীয়বার গাওয়ার সময় সরা পা গমা করে গাওয়া হয়।
কোন অংশ পুনরাবৃত্তির সময় যদি কোন স্বর পরিবর্তনের দরকার হয় তখন পরিবর্তিত স্বর, যা পুনরাবৃত্তির সময় উচ্চারিত হবে, পূর্বব্যবহৃত স্বরের উপরে লেখা হয়। পরিবর্ত্তিত স্বরগুলি ([ ]) সরল বন্ধনীর মধ্যে রাখা হয়। যেমন—